St. Jørgens vei (Oslo)

St. Jørgens vei (1–77, 2–32) er en blindvei fra Grenseveien på Hovin i Oslo. Veien tilhører bydel Grünerløkka. Bydelsgrensa mot Gamle Oslo går rett sør for oppkjøringa.

Bebyggelsen består av 24 boligblokker (lameller og punkthus) på 2–5 etasjer og ei høyblokk (nr 32) på ni etasjer. Feltet er bygd for Obos (Hovin borettslag, 540 leiligheter) på midten av 1950-tallet etter tegninger av Frode Rinnan og Olav Tveten. 

Dette er området til den tidligere Søndre Hovin gård. Våningshuset (nr 61b) er nå barnehage. Det har tidligere vært hospital under navnet St. Jørgen (= St. Georg), derav veinavnet.

Litteratur

Eksterne lenker
 

Sankt Jørgens vei
Sankt Jørgens vei